GiliGold/VAD_KnessetCorpus huggingface dataset:
יובל רכלבסקי: אני רוצה להזכיר שעד כמה שאני זוכר, הכלל של שלושה חודשים נבע מאיזשהו הסדר שקיים לגבי פרישת עובדים, כלל משפטי שאומר שיחסי העבודה לא נותקו.
יובל רכלבסקי: אני לא רוצה להעמיד במבחן משפטי את השאלה האם נבחרים הם עובדים וכו'.
יובל רכלבסקי: הכנסת החליטה על שנה וברור ששנה היא הטבה מעבר למה שאנחנו קבענו לגבי הפקידות הבכירה.
יובל רכלבסקי: חוק הגמלאות, התיקון שלו בשירות המדינה - ההסכם חתום וההסכם דיבר על כך שנכין הצעת חוק, שתהיה בהיוועצות עם ההסתדרות, ונגיש אותה לתיקון חוק הגמלאות.
יובל רכלבסקי: בהמשך היתה הסתבכות עם מה שנקרא הפתק הצהוב, שבייגה ועמיר חתמו עליו, ובמהלך דיונים משפטיים שהיו על יישום הפתק הצהוב, כרכו בצורה זאת או אחרת, על פי פרשנות של ההסתדרות, ואני מדגיש שזאת היתה פרשנות של ההסתדרות ולא של הממשלה, את הפתק הצהוב עם הצעת החוק.
יובל רכלבסקי: התוצאה היא שהצעת החוק לא קודמה.
יובל רכלבסקי: היא מוכנה ולמעשה כולם חיכו להסכם שיהיה על הפתק הצהוב.
יובל רכלבסקי: ההסכם על הפתק הצהוב נחתם לפני כשלושה חודשים וכרגע נמצאים בשלב נסיון ליישם את ההסכם.
יוסי כץ: לפי מה שאני מבין יש הסכמה שבמשך חצי שנה משלמים מקדמה.
יובל רכלבסקי: זה מה שנחתם על ידי אבי בן-בסט ועמיר פרץ.
יובל רכלבסקי: בודקים כרגע את האוכלוסיה, מנסים להגיע ל-85% איתור נתונים ועל פי נוסחה מאד מורכבת ינסו ליישם את ההסכם.
יובל רכלבסקי: אני מקווה שלא יאמרו מחדש שאין יישום של הפתק הצהוב ויהיה עיכוב נוסף ביחס לפנסיה התקציבית.
יובל רכלבסקי: אם הכל בסדר אנחנו מקווים שבמושב החורף תגיש הממשלה את הצעת החוק תוך היוועצות עם ההסתדרות והכנסת תעביר את תיקון חוק הגמלאות, שיאפשר קליטת עובדים חדשים בממשלה בפנסיה צוברת.
יובל רכלבסקי: מדובר בעובדי המדינה בשלב הזה ועדיין לא מדובר על הסדרים עם המורים או עם קבוצות אחרות, אבל זה לא משנה כי החוק עוסק בכולם.
יובל רכלבסקי: אני מניח שכל הגופים שהצמידו את עצמם אלינו, יצטרכו עכשיו לפעול בהתאם.
יובל רכלבסקי: מבחינת המהלך, למרות העיכובים משנת 94', כאשר התנהל משא ומתן על פנסיה תקציבית ונחתם רק ב-99', בהחלט ראינו חשיבות בכך שהפקידות הבכירה והנבחרים יעברו כבר לפנסיה צוברת למי שלא היה בפנסיה תקציבית והפעלת התיקון לחוק הגמלאות.
יובל רכלבסקי: מספר דברים הפריעו לנו בהצעת החוק: התהליך הפרוצדורלי, שלא איפשר לנו לנהל דיון ולכן גם משרד המשפטים ואחרים בדרג המקצועי התרעמו על כך שאף אחד מאיתנו לא יכול היה להגיב ולא ועדת שרים לחקיקה, שהיא פורום שיכול להגיב.
יובל רכלבסקי: החלק האחר שמטריד אותנו הוא הכרסום בחוק הגמלאות.
יובל רכלבסקי: הבעיה האמיתית היא הכרסום בהליך ומזה אנחנו חוששים.
יובל רכלבסקי: יבואו מחר חברי כנסת חדשים ויגידו שגם הם רוצים להיות בפנסיה תקציבית.
יוסי כץ: אם אני, כחבר כנסת, צריך להכריע בין הצעה אחת לפתור בעיה ספציפית של רציפות, שנוגעת לשלושה חברי כנסת, לבין להכניס את כל חברי הכנסת בחזרה למשטר של פנסיה תקציבית, האם אתה רואה הבדל בין שני הדברים?
יובל רכלבסקי: בדבר אחד אין ספק - אם אתה מדבר על החזרת חברי הכנסת לפנסיה תקציבית, להערכתי אתה עוצר את כל המהלך במשק.
יובל רכלבסקי: זה מהלך מקרו-כלכלי עם השלכות של מיליארדים ולכן בעיני זה לא נושא שראוי לחזור לשולחן הדיונים.
יוסי כץ: אבל ראוי לי לשמוע את הדברים שלך.
יובל רכלבסקי: הרי כולנו יודעים שמתחילים עם שלושה חברי כנסת ומחר יסתבר שמדובר על עוד שבעה במועצות המקומיות ועל עוד עשרה במקומות אחרים וכן הלאה.
חיים כץ: אני רוצה לדבר על מדיניות החפיף.
חיים כץ: חברי הכנסת הצביעו בקדנציה שעברה מתוך חוסר הבנה מוחלטת בנושא הפנסיה - מה זה פנסיה, מי מקבל פנסיה, מי זכאי לפנסיה, וקבעו איך תיראה הפנסיה של חברי הכנסת, שייבחרו בקדנציה הבאה.
חיים כץ: זה בדיוק כמו יעקב נאמן, שרוצה להשיג דרך ועדת אלוני במגזר הציבורי את מה שהוא לא השיג כשר אוצר.
חיים כץ: בגלל זה אין פלא שהוא אומר בוועדה שהוא מתנגד קטגורית שיזמנו את חיים כץ.
חיים כץ: מה שהוא לא הצליח מולי כשר אוצר, הוא אומר: הפראיירים של הכנסת, שלא מבינים שום דבר וגם לא אכפת להם שום דבר כי זה לא נוגע להם, מצביעים על מה שיהיה לכנסת הבאה.
חיים כץ: חברי הכנסת ישבו והחליטו איך ייראה השכר של הכנסת הבאה והם לא חשבו על כך שהם לא ייבחרו.
חיים כץ: ראה זה פלא, הם לא נבחרו והם רואים שיש הבדל בין פנסיה תקציבית לפנסיה צוברת בסדרי גודל של 600-700 אלף שקל לקדנציה.
חיים כץ: אני מודיע לך שאני נשאר בפנסיה צוברת ולא רוצה בשום אופן לעבור לפנסיה תקציבית.
חיים כץ: אני אישית, חיים כץ, נשאר בפנסיה צוברת, אבל אם אתה עושה תיקון תן לכל אחד להחליט אם הוא רוצה להיות בפנסיה צוברת או בפנסיה תקציבית.
חיים כץ: אין חוק לוקסוס של חברי כנסת, שהצביעו איך ייראו פני האומה בעתיד, אבל כשהם לא הצליחו הם רוצים שיחוקקו להם תיקון.
חיים כץ: זה מצב מצחיק.
חיים כץ: או שיחוקקו לכולם ומי שרוצה יעבור, או שישאירו את המצב כפי שהוא.
חיים כץ: כדי שיהיה נקיון כפיים שלך, כחבר כנסת והיום כיושב ראש הוועדה, אסור לך לתת יד לזה.
יוסי כץ: עמדתך זהה, אני מבין.
יצחק גאגולה: אני מסכים לכל מילה של חבר הכנסת כץ.
יוסי כץ: הצעת חוק יסוד: הכנסת - הכנה לקריאה שניה ושלישית.
יוסי כץ: הצעת חוק הכנסת (תיקון מס' 6)(כינוס הכנסת), התשס"א-2001.
יוסי כץ: אנחנו עוברים לנושא הבא על סדר היום: הצעת חוק יסוד: הכנסת - הכנה לקריאה שניה ושלישית.
ארבל אסטרחן: חוק יסוד: הכנסת הסדיר בעבר את מועדי הכנסים והפגרות של הכנסת.
ארבל אסטרחן: לפני מספר חודשים נעשה תיקון לחוק יסוד: הכנסת, ונקבע בו שהוראות בדבר כינוס הכנסת שלא בתקופת הכנסים ייקבעו בחוק והוראות ספציפיות הועברו מחוק יסוד: הכנסת לחוק הכנסת.
ארבל אסטרחן: נעשה גם מהלך משולב עם הקביעה, שניתן יהיה לקבוע כל פרט גם כאשר יהיו בחירות מיוחדות, כי לא היתה הוראה כזאת בעבר.
ארבל אסטרחן: בשל החופזה שהתיקון הזה נעשה, נעשתה טעות מסוימת וסעיף 32 לחוק יסוד: הכנסת, שהיה אמור גם הוא להיות מועבר לחוק הכנסת, נשאר בחוק היסוד.
ארבל אסטרחן: הסעיף הזה קובע כי: "לא כונסה הכנסת בארבעת השבועות כאמור בסעיף הקודם, תתכנס ביום ב' של השבוע החמישי בשעה ארבע אחרי הצהריים".
ארבל אסטרחן: הכוונה היא שיש מועדים מסוימים שבהם הכנסת תתכנס אחרי הפגרה, וההוראה הזאת קובעת שאם הכנסת לא כונסה בארבעת השבועות אחרי המועדים הקבועים, יהיה מועד שקבוע בחוק והוא בשבוע החמישי ביום ב'.
ארבל אסטרחן: הצעות החוק שמונחות בפניכם, שלמעשה הן הצעות חוק משולבות, באות להעביר את סעיף 32 בחוק היסוד לסעיף 9 לחוק הרגיל.
ארבל אסטרחן: הסיבה לכך שמדובר בשתי הצעות חוק נפרדות היא שלא נהוג לתקן חוק יסוד וחוק בחוק אחד.
אנה שניידר: רציתי להוסיף שמדובר למעשה בתיקון טכני שמתבקש, כי כרגע יש איזושהי טעות משפטית כתוצאה מהחופזה שבה נעשה הדבר ויש סעיף תלוש לחלוטין.
אנה שניידר: לכן אני לא רואה שום מניעה לאשר את זה.
ארבל אסטרחן: באותה הזדמנות שבה מתקנים את החוקים מצאנו ליקוי טכני נוסף, שקשור גם כן לחברי הכנסת בפקודת בתי הסוהר.
ארבל אסטרחן: סעיף 47 ד' רבתי לפקודת בתי הסוהר קובע הוראות לגבי התכתבות של אסירים עם חברי כנסת ופתיחת דברי דואר.
ארבל אסטרחן: הסעיף הזה קובע שמכתבים שנשלחו מאסיר לחבר כנסת ייפתחו רק בנוכחות שלושה מחברי תת הוועדה לשירותי המודיעין והביטחון של ועדת החוץ והביטחון.
ארבל אסטרחן: תיקון לחוק הכנסת מהשנה שעברה קבע שהמינוח תת ועדה לא יהיה קיים יותר ובמקומו יבוא "ועדת משנה".
ארבל אסטרחן: אנחנו מציעים שגם בפקודת בתי הסוהר, במקום המונח "תת ועדה" יבוא "ועדת משנה.
אתי בן-יוסף: באותה מסגרת של החוק הזה?
אתי בן-יוסף: שלא יטענו שזה נושא חדש.
יוסי כץ: הצעת חוק הכנסת תיקרא "הצעת חוק הכנסת (תיקון מס' 16)" בלי המילים "כינוס הכנסת".
ארבל אסטרחן: נכון, ויהיה תיקון עקיף.
יוסי כץ: אני מצביע על הצעת חוק הכנסת (תיקון מס' 42) הצבעה בעד - רוב נגד - אין נמנעים - אין הצעת החוק אושרה.
יוסי כץ: הצעת החוק אושרה.
יוסי כץ: אני מצביע על הצעת חוק הכנסת (תיקון מס' 16), התשס"א-2001.
יוסי כץ: הצבעה בעד - רוב נגד - אין נמנעים - אין התיקון אושר.
יוסי כץ: התיקון אושר לרבות התיקון העקיף בפקודת בתי הסוהר.
יוסי כץ: אישור הרכב הוועדה המשותפת של ועדת החוץ והביטחון וועדת החוקה חוק ומשפט לדיון בהצעות חוק שירות הביטחון הכללי.
יוסי כץ: היו”ר יוסי כץ: הנושא הבא הוא: אישור הרכב הוועדה המשותפת של ועדת החוץ והביטחון וועדת החוקה חוק ומשפט לדיון בהצעות חוק שירות הביטחון הכללי.
יוסי כץ: המלצת ועדת החוקה היא שבמקום ההצעה הקודמת יהיו הרשומים מטה חברים בוועדה: אופיר פינס-פז, יובל שטייניץ, דוד טל, שאול יהלום ויוסף לפיד.
יוסי כץ: חברי ועדת החוץ והביטחון נשארים ללא שינוי ואני אקרא את שמותיהם לפרוטוקול: דן מרידור - יושב ראש הוועדה, משה ארנס, חיים רמון, רן כהן ובנימין אלון.
יוסי כץ: הצבעה בעד - רוב נגד - אין נמנעים - אין הרכב הוועדה המשותפת לחוק שירות הביטחון אושר.
יוסי כץ: הרכב הוועדה המשותפת לחוק שירות הביטחון אושר.
יוסי כץ: קביעת מכסות להצעות לסדר היום והצעות חוק של חברי כנסת לסיעותיהם.
יוסי כץ: בהתאם להצעה שגובשה על ידי המזכיר ההצעה מבוססת על העקרונות הבאים: 12 שבועות תקופת כנס הקיץ, מכסה שבועית של 24.5 הצעות בימי רביעי בשבוע כאמור לעיל, לפי פירוט מדויק לטבלה.
יוסי כץ: המודד למכסה הוא 3.5 הצעות לחברי כנסת מסיעות שאינן מיוצגות בממשלה, 2.5 הצעות לחברי כנסת מסיעות המיוצגות בממשלה.
יוסי כץ: הסיעות רשאיות להעביר אחת לרעותה ממכסתן את הזכות להציע הצעות לסדר היום או הצעות חוק של חברי הכנסת, עד חמש הצעות למושב.
יוסי כץ: הצעות דחופות לסדר היום אינן באות לעניין ההצעות הרגילות והפירוט המדוייק נמצא בטבלה שלפניכם.
יוסי כץ: אני מצביע בעד אישור המכסות.
יוסי כץ: הצבעה בעד - רוב נגד - אין נמנעים - אין ההצעה אושרה.
יוסי כץ: ההצעה לקביעת מכסות להצעות לסדר היום ולהצעות חוק של חברי הכנסת, התקבלה.
יוסי כץ: קביעת ועדות לדיון בהצעות לסדר היום ובהצעת חוק.
יוסי כץ: היו שביקשו להעביר את הצעת חוק העונשין - איסור עשיית קעקוע בגופו של קטין, התשס"א-2001 לוועדת החוקה חוק ומשפט או לוועדת החינוך והתרבות.
אתי בן-יוסף: אופיר פינס ביקש שהנושא יעבור לוועדת החוקה בגלל שמדובר בחוק העונשין.
ארבל אסטרחן: עונשין תמיד עובר לוועדת החוקה.
יוסי כץ: בכל הכבוד אני חושב שחוק העונשין שייך לוועדת החוקה.
יוסי כץ: הצבעה בעד - רוב נגד - אין נמנעים - אין הצעת חוק העונשין - איסור עשיית קעקוע בגופו של קטין, תעבור לוועדת החוקה חוק ומשפט.
יוסי כץ: הצעה לסדר היום בנושא תכנון לאומי ופיזי של חבר הכנסת דוד מגן - היו שביקשו להעביר אותה לוועדת הפנים ואיכות הסביבה והיו שביקשו להעביר אותה לוועדה משותפת של ועדת הכלכלה וועדת הפנים.
דוד לב: איזה שר השיב על ההצעה?
דוד לב: אם ההיבט הוא כלכלי זה שייך לוועדת הכלכלה.
אנה שניידר: אותו עקרון לגבי חוק העונשין צריך לפעול גם פה.
יוסי כץ: ההצעה לסדר היום בנושא תכנון לאומי ופיזי תעבור לוועדת הפנים ואיכות הסביבה.
יוסי כץ: הצבעה בעד - רוב נגד - אין נמנעים - אין ההצעה לסדר היום בנושא תכנון לאומי ופיזי תעבור לוועדת הפנים ואיכות הסביבה.
יוסי כץ: מה לגבי הצעת חוק לתיקון פקודת מס הכנסה (ניכוי הוצאות טיפול בילדים)?
יוסי כץ: חברת הכנסת יעל דיין מבקשת להגיע?
אתי בן-יוסף: קראנו לה אבל יש לה ישיבה.
יוסי כץ: תגידו לה שלא תבוא כי הדיון נדחה.
יוסי כץ: אני לא רוצה לנצל את העובדה שתופיע פה יעל דיין.
יוסי כץ: אני צריך להצביע בעוד שאני באמת חושב שהנושא שייך לוועדת הכספים.
יוסי כץ: כמובן שהיו לה קריטריונים.
מקסים לוי: איך החדרים חולקו?
מקסים לוי: על פי אילו קריטריונים?
מקסים לוי: יש סיעות והן צריכות לקבל חדרים לפי גודל מפתח.
יוסי כץ: אני מבקש להדגיש שהעבודה כבר נעשתה - - -
מקסים לוי: לא, לא עשיתם אותה.
מקסים לוי: מה שאתה צריך לעשות זה - - -
יוסי כץ: שמעתי אותך.
מקסים לוי: אמרתי לך כבר הרבה פעמים וגם כתבתי לך אבל אתה מתעלם מכך.
יוסי כץ: לא קיבלת את רשות הדיבור.
יוסי כץ: אני מבקש להבהיר לכל הנוכחים שקבענו קריטריונים - - -
מקסים לוי: מי קבע אותם?
יוסי כץ: אני מבקש אותך לאפשר לי לסיים את המשפט.
יוסי כץ: קבענו קריטריונים מפורטים מאד בנושא החדרים והם הועברו לכל משתתפי הדיון, אגב, לא מדובר על דיון אחד אלא על שני דיונים לפחות, קבענו מפתח לפי גודל הסיעות - - -
מקסים לוי: איפה המפתח?
מרדכי משעני: המפתח לא עומד במבחן המציאות.
מקסים לוי: למה אני לא יכול לקבל את החומר?
יוסי כץ: אני מבקש אתכם לאפשר לי להתבטא.
יוסי כץ: חילקנו קודם כל את ההילטונים לפי גודל הסיעות, אחר כך חילקנו את יתר החדרים לפי גודל הסיעות, קיימנו על כך דיון בוועדה, הודענו בוועדת הכנסת שכל מי שיש לו טענות יפנה לוועדה לשיבוץ חדרים, - - -
יצחק גאגולה: התקשורת עושה מאתנו לעג וקלס בכל מה שקשור לנושא הזה.
יצחק גאגולה: מדובר על עניין בומבסטי מבחינת התקשורת.
יוסי כץ: רבותיי, קבענו את החלוקה ואני מבקש להוסיף שאיננו בבחינת חסרי דיור כאלה המשתלטים על בית נטוש.
יוסי כץ: אנחנו בית המחוקקים ואני מבקש אתכם לצאת מנקודת הנחה שהנושא נדון כאן ולכן אנחנו לא נקיים לגביו דיון חוזר על החלטות שנדונו במשך שלוש ארבע ישיבות.
יוסי כץ: יש בעיה עם ארבעה חברי כנסת - - -
יצחק גאגולה: חמישה.
אברהם הירשזון: הצעה לסדר; חבר הכנסת מקסים לוי אמר שצריכות להיות תקנות ונוהלים ואני מבין שיש כבר תקנות ונוהלים בנושא הזה אבל אני מציע לך, אדוני יושב ראש הישיבה, לחזור עליהם.
יאיר פרץ: חבר הכנסת אברהם רביץ עבר השתלת כילייה, הוא נמצא במצב בריאותי קשה וצריך לדאוג לו לחדר.
יוסי כץ: סיעה שיש לה חבר עם בעיות רפואיות ויש בעיות רפואיות שצריך להתחשב בהן, לדוגמה, כשמישהו צריך לעבור טיפולי דיאליזה או דברים אחרים דומים – מתחשבים בהם אבל אם לסיעה שלו יש מכסת חדרים באגף החדש, היא צריכה להואיל בטובה לחשוב עליו ולהקצות לו חדר מתאים.
יוסי כץ: בשתי הקדנציות הקודמות יושב ראש האופוזיציה קיבל חדר בהילטון אבל הוא קיבל אותו ממכסת הסיעה שלו - - -
יצחק גאגולה: אדוני יושב ראש הישיבה, יכול להיות שהשיטה הזאת איננה נכונה.
יוסי כץ: רשות הדיבור למזכיר הכנסת.
יוסי כץ: אי אפשר לנהל בצורה כזאת ישיבה.
יוסי כץ: אם לא תפסיקו להפריע – אני אאלץ לנעול את הישיבה.
יוסי כץ: יש החלטה של ועדת הכנסת, אני יכול לבקש מהסדרנים לממש אותה בכוח אבל אני לא רוצה לעשות זאת - - -
אחמד טיבי: מדוע בכוח?
נעמי בלומנטל: בכוח, כי יש החלטה והיא לא מיושמת.
יצחק גאגולה: אדוני יושב ראש הישיבה, אני מציע לך לאפשר לכל אחד להתבטא בנושא הזה במשך דקה.
יוסי כץ: רשות הדיבור למזכיר הכנסת שיפרט באזנינו את הקריטריונים לחלוקת החדרים.
אריה האן: רבותיי, הבעיה האמיתית היתה לגבי ההילטונים והנוסחה שוועדת החדרים החליטה עליה פשוטה.
אריה האן: בסך הכל יש בהילטונים 48 לשכות.
אריה האן: אם לוקחים בחשבון 120 חברי כנסת לחלק ל-48 לשכות, מקבלים את החלוקה כדלהלן: ישראל אחת – 10 לשכות; הליכוד – 8 לשכות; לש"ס – 7 לשכות; למרצ – 4; לאיחוד הלאומי – 3; לשינוי – 2; למפד"ל – 2; ליהדות התורה – 2; למרכז – 2; לישראל בעלייה – 1; גשר – 1; חד"ש – 1; רע"מ – 1; הבחירה הדמוקרטית – 1; המפלגה הלאומית – 1 ; עם אחד – 1; בל"ד – 1.
אריה האן: סך הכל, כאמור, 48 לשכות.
יוסי כץ: הקריטריונים היו, פחות או יותר, אחד לשלושה חברי כנסת, להוציא חריג אחד - - -
יגאל ביבי: השרים לא נמצאים בטבלה.
יוסי כץ: אבקש לא להפריע למהלכה התקין של הישיבה.
יוסי כץ: כפי שכבר ציינתי, הקריטריון הוא אחד לשלושה חברי כנסת אלא שיש חריג אחד והוא חבר הכנסת עזמי בשארה שהתחשבו בו מטעמי בריאות.
ויצמן שירי: זה בן אדם חולה?
יצחק גאגולה: רק אתמול הוא ישב עם הנשיא אסד.
יוסי כץ: אני מצטער,אי אפשר לנהל ישיבה בצורה כזאת.
יוסי כץ: אינכם מאפשרים לי לסיים משפט.
יוסי כץ: לסיעה של חבר הכנסת עזמי בשארה אין חדר - - -
יצחק גאגולה: הוא לא צריך חדר; הוא צריך לעוף מפה.
מוחמד ברכה: תתבייש לך.
יוסי כץ: רבותיי, כל היתר, ללא יוצא מן הכלל, קיבלו חדרים על פי קריטריון ברור וצודק.
מרדכי משעני: לא נכון.
יוסי כץ: רשות הדיבור לחברת הכנסת זהבה גלאון.
זהבה גלאון: אדוני יושב ראש הישיבה, אני יודעת שהסוגייה הזאת מעוררת יצרים כי מדובר באנשים שצריכים לעבוד ולצורך כך הם צריכים לקבל תנאים מתאימים.
זהבה גלאון: מה שאני רוצה לדבר עליו זאת נקודה אחת שעניינה המכסה.
זהבה גלאון: כאשר דיברתם על המכסה לא לקחתם בחשבון את זה שנכנס לתוקף חוק יושב ראש האופוזיציה.
זהבה גלאון: אני מבקשת להביא לתשומת לב חברי הוועדה שהיום אנחנו האופוזיציה הגדולה, מחר זאת יכולה להיות המפד"ל או ש"ס או כל מפלגה אחרת, לכן העניין הזה - - -
יוסי כץ: מדוע אינם מאפשרים לחברת הכנסת זהבה גלאון לסיים את דבריה בלי הפרעות?
יוסי כץ: בסך הכל מדובר על חדרים.
יוסי כץ: תסתכלו על העניין בפרופורציה מתאימה.
זהבה גלאון: אני מבקשת מכל הנוכחים להסתכל על העניין הזה באספקט ממלכתי - - -
מיכאל איתן: כמו שמרצ הסתכלה על כך בתחילת הקדנציה; בדיוק באותה צורה.
מיכאל איתן: לא נסטה כהוא זה.
זהבה גלאון: אני לא מתכוונת להיכנס להערות שנשמעות בקריאות הביניים, רק לבקש לשמוע את חוות דעתה של היועצת המשפטית לכנסת לגבי חוק יושב ראש האופוזיציה - - -
קריאה: מה זה שייך?
זהבה גלאון: אתה יכול להצביע נגד אבל אני מבקשת אותך לאפשר לי לסיים את דבריי.
זהבה גלאון: אדוני יושב ראש הישיבה, כתוב בחוק יושב ראש האופוזיציה שוועדת הכנסת תקבע הוראות בדבר תנאי עבודתו של יושב ראש האופוזיציה ואני סבורה שתנאי עבודתו כוללים גם חדר.
זהבה גלאון: אם יש חוק ראש הממשלה ויש חוק ראש האופוזיציה, מבייש אותי בכלל לבוא לכאן ולציין שיושב ראש האופוזיציה זקוק לחדר בכנסת.
יוסי כץ: רשות הדיבור לחבר הכנסת מקסים לוי.
מקסים לוי: לא יכול להיות ששרים יקבלו חדרים על בסיס של מפתח כיוון שיש להם כבר לשכות, יש להם מקום בקומה שנייה ולא יכול להיות שעל בסיס המפתח של המפלגות הגדולות הם יקבלו גם לשכה בהילטון, גם לשכה בקומה השנייה וגם - - -
יוסי כץ: אני מבקש אתכם לאפשר לחבר הכנסת מקסים לוי להתבטא.
מקסים לוי: המצב לגבי השרים צריך להיות ברור.
מקסים לוי: באשר לסגני יושב ראש הכנסת, לאלה היו לשכות בהילטון לכן צריך לעשות היערכות נכונה כיוון שחבר כנסת נמצא כאן מהבוקר עד הערב, לעומת שרים שלא נמצאים כאן כל היום.
מקסים לוי: אי אפשר להצביע על הנושא הזה היום עד שלא יעשה צדק עם הנושא הזה.
יוסי כץ: רשות הדיבור לחבר הכנסת עבד-אלמאלכ דהאמשה.
עבד-אלמאלכ דהאמשה: אני סבור שנעשתה טעות גסה לגביי ואני אסביר מדוע; היה מדובר על כך שהחדר הראשון שיתפנה בהילטונים יימסר לי לא כיוון שאני מכהן כסגן יושב ראש הכנסת וגם לא בגלל שאני ראשון בסיעתי, ראש רשימה, אלא כיוון שאני חייב לקבל חדר מטעמי דת.
עבד-אלמאלכ דהאמשה: הורידו אותי בדרגה.
עבד-אלמאלכ דהאמשה: מדוע רוצים להעביר אותי לחדר 109?
עבד-אלמאלכ דהאמשה: איפה החדר הזה?
עבד-אלמאלכ דהאמשה: אילו היו מעבירים אותי להילטון – הייתי מבין, אבל לא רק שלא מעבירים אותי לשם אלא מורידים אותי בדרגה.
עבד-אלמאלכ דהאמשה: למה?
יוסי כץ: רשות הדיבור לחברת הכנסת נעמי בלומנטל שנחשבת לחסרת דיור אמיתית.
נעמי בלומנטל: המצב ששורר כאן הוא בבחינת בושה וכלימה.
נעמי בלומנטל: לידיעתכם, מרכזיית הכנסת לא יודעת לאן להעביר טלפונים שמגיעים אליי, ומדובר על פניות הציבור.
נעמי בלומנטל: הציבור פונה אליי ואי אפשר להשיג אותי טלפונית למרות שכל הטלפונים שלי אינם חסויים.
נעמי בלומנטל: זה מצב בלתי מתקבל על הדעת.
נעמי בלומנטל: מסרתי את החדר שלי, כיושבת ראש ועדת העלייה, הקליטה והתפוצות, לפני שלושה חודשים ואני מבקשת בכל לשון של בקשה, אני מבינה שהעניין הזה לא ייפתר - - -
יוסי כץ: הוא ייפתר עוד היום.
יוסי כץ: נקיים הצבעה.
נעמי בלומנטל: יש כאן חברים שהאינטרס שלהם הוא להישאר בחדרים שלהם לפיכך אני לא סבורה שההצבעה תעזור.
נעמי בלומנטל: אם לא תתקבל החלטה שמפנים את האנשים מחדריהם על פי ההחלטה שהתקבלה - העניין לא יעבוד.
נעמי בלומנטל: זאת בושה וכלימה לכנסת ישראל שאני, שמכהנת כסגנית שר התשתיות ומקשרת בין המשרד לבין הכנסת – לא יכולה לקבל שיחות טלפון כי אין לי חדר במשכן.
יוסי כץ: אני מבקש אתכם לאפשר לחברת הכנסת נעמי בלומנטל לסיים את דבריה.
נעמי בלומנטל: אני מבקשת בקשה צנועה, שיהיה לי חדר בכנסת.
נעמי בלומנטל: נבחרתי בצורה דמוקרטית ואני מבקשת ממזכיר הכנסת ומיושב ראש הכנסת לדאוג לי לחדר.
יוסי כץ: רשות הדיבור לחבר הכנסת ויצמן שירי.
ויצמן שירי: אני מקבל את ההצעה שהוצעה בקשר ליושב ראש האופוזיציה, ולא חשוב, כרגע, מי הוא.
ויצמן שירי: כאשר סילבן שלום היה חבר כנסת הוא הציע את החוק, והוא התכוון לכך שתהיה ליושב ראש האופוזיציה פריווילגיה.
ויצמן שירי: אני מופתע מהנוכחות הגבוהה של חברי הכנסת בישיבה הזאת אבל כיוון שמדובר על התנאים שלהם – אין בעצם על מה להתפלא.
ויצמן שירי: לדעתי צריך לקחת בחשבון, כאשר דנים בנושא הזה, גם את המרחק הפיזי של חברי הכנסת מהמשכן.
ויצמן שירי: לי, במקרה, אין בעיה שכן קיבלתי חדר בהילטונים מהרגע הראשון שהגעתי לבית הזה אבל לא יכול להיות מצב - - -
ויצמן שירי: עם כל הכבוד לאנשים שגרים בירושלים, לדוגמה, אי אפשר להשוות אותם לאנשים שגרים רחוק ורוצים להתקלח בכנסת.
ויצמן שירי: אני לא ישן בבתי מלון ואני לא משמש דוגמה טובה לצורך העניין אבל במי שגר רחוק מהכנסת – צריך להתחשב בו.
ויצמן שירי: כאשר אפרים סנה היה שר הביטחון, אני, למרות היותי חבר כנסת חדש, עברתי להילטונים ואפרים סנה ישב בקרוואנים.
ויצמן שירי: היות והשרים לא מגיעים לכאן, הלשכות שלהם סגורות - - -
ויצמן שירי: עד שבעיית החדרים תיפתר, שרים וסגני שרים יכולים לפנות את החדרים שלהם במשכן.
זאב בוים: אדוני יושב ראש הישיבה, ועדת הכנסת וועדת החדרים לקחו בחשבון את כל הקריטריונים שהיה אפשר לקחת בחשבון - - -
זאב בוים: יש הצעה של ועדת החדרים שקיבלה תוקף של ועדת הכנסת, ומה שצריך עכשיו לעשות זה לא לשמוע מכל אחד מה הם הקריטריונים שנראים לו אלא צריך לאשרר, בלי כל שינוי, את מה שכבר הוחלט עליו ואדוני יושב ראש הוועדה, אני מבקש אותך להפעיל את הסדרנים כדי לבצע את ההחלטה הזאת.
יוסי כץ: רשות הדיבור לחבר הכנסת מרדכי משעני.
מרדכי משעני: אני מבקש להשמיע מספר הערות; 1 - לכל אחד יש סיבה מדוע הוא לא ייכנס לקריטריונים שנקבעו; 2 - צריכים להיות קריטריונים ברורים ואילו אתם קבעתם קריטריונים אבל אינכם מיישמים אותם.
מרדכי משעני: לדוגמה, מפלגה כמו ישראל אחת יושבת היום ב-10 חדרים בהילטונים, גם לראשי הוועדות יש חדרים ואתם לא מתחשבים בזה שיש להם שרים ויש להם ראשי ועדות.
מרדכי משעני: לא יכול להיות שמפלגה כזאת - - -
יוסי כץ: אני נועל את הדיון ומודיע לכם שההצבעה על עניין החדרים תתקיים עוד היום, בעשרה לארבע.
זהבה גלאון: מתי תתקיים הצבעה על הצעתי?
יוסי כץ: אינני יודע אם נצביע עליה.
יוסי כץ: את מציעה שמכסת החדרים של סיעת מרצ תהיה אחד יותר.
אחמד טיבי: לא, זה לא מה שהיא הציעה.
יוסי כץ: חברת הכנסת זהבה גלאון הציעה שיושב ראש האופוזיציה יקבל חדר לא על חשבון מכסת סיעתו.
יוסי כץ: אני מתנגד לזה; אני מתנגד לכל שינוי.
אחמד טיבי: תעמיד את העניין הזה להצבעה.
יוסי כץ: רשות הדיבור לחבר הכנסת גאגולה.
יצחק גאגולה: אדוני יושב ראש הישיבה, השאלה המרכזית שנשאלת בדיון שאנחנו מקיימים היא מי משרת את מי?
יצחק גאגולה: האם הכנסת משרתת את חברי הכנסת או שחברי הכנסת צריכים לשרת את הכנסת?
יצחק גאגולה: לא יכול להיות שלפקידים הכי זוטרים יהיו חדרים מפוארים, ולחברי כנסת, שהם נבחרי ציבור שצריכים לשרת את הציבור – לא יהיו חדרים.
יצחק גאגולה: אני מדבר גם באופן אישי.
יצחק גאגולה: אני מתבייש בעצם הדיון שמתקיים כאן למרות שכולנו מבינים שהעניין שאנחנו דנים עליו צריך לבוא לידי פיתרון.
יצחק גאגולה: אם חסרים בכנסת חדרים – צריך להביא לכאן קרוואנים כדי שלחברי הכנסת יהיה היכן לעבוד ולשרת את הציבור נאמנה.
יוסי כץ: רשות הדיבור לחבר הכנסת אחמד טיבי.
יוסי כץ: אחמד טיבי: החדר שלי בכנסת הוא מקום העבודה היחידי שלי וכך גם הוא של מרבית חברי הבית, לא של כולם, וזאת הנקודה שצריך להדגיש בהקשר הזה של הדברים.
יוסי כץ: השרים יושבים בלשכות שלהם וממעטים להגיע לכנסת וכשהם כבר באים הם באים לפגישה אחת או שתיים לכמה דקות ועוזבים את המשכן ואילו אנחנו נשארים כאן שעות רבות למען העבודה הפרלמנטרית שלנו.
יוסי כץ: אני מסכים עם קודמיי שאמרו שכשם שאיפשרו לסגן שר הביטחון לשעבר, אפרים סנה, להיות בקרוואן, יכולים לאפשר גם לחברים אחרים בממשלה לעבוד שם למספר הדקות שהם מגיעים לכנסת.
יוסי כץ: חברת הכנסת זהבה גלאון וחבר הכנסת ויצמן שירי דיברו על מעמדו של יושב ראש האופוזיציה, לאו דווקה בכל מה שקשור למרצ כי או טו טו הקואליציה אולי תתפורר ואולי ש"ס תעמוד בראש האופוזיציה או מפלגה אחרת, לכן צריך לחשוב על העניין הזה כנושא עקרוני.
יוסי כץ: אדוני יושב ראש הישיבה, אתה לא יכול להגיד, לגבי הצעתה של חברת הכנסת זהבה גלאון, שאינך יודע אם תעמיד אותה להצבעה - - - יוסי כץ: אני מקבל ייעוץ משפטי בעניין הזה.
יוסי כץ: קריאות: - - - ויצמן שירי: אני מבקש להעמיד את ההצעה לסדר להצבעה.
יוסי כץ: קריאות: - - - היו"ר יוסי כץ: רשות הדיבור לחבר הכנסת יהלום.
יוסי כץ: שאול יהלום: אדוני יושב ראש הישיבה, עם כל הכבוד, היו כאן בחירות לראש הממשלה אבל הכנסת נמצאת באותה קדנציה ולא יכול להיות שהסדרים שהונהגו במחצית הראשונה של הקדנציה ישתנו היום בגלל שקיימת איזושהי אי נוחיות לכמה חברי כנסת.
יוסי כץ: מאחר ועל פי מיטב הבנתי הוועדה קבעה את אותם קריטריונים כפי שהיו בתחילת הקדנציה, אני מציע לחבריי בסיעות לא לנסות, על סמך מצוקה של מספר חברי כנסת, לעשות רווחים מהעניין הזה.
יוסי כץ: גם כשאריק שרון היה יושב ראש האופוזיציה הוא לא קיבל חדר - - - קריאות: - - - שאול יהלום: אני מציע שכל ההחלטות של ועדת החדרים תהיינה תקפות, נאשרר אותן - - - מקסים לוי: לא היו 24 שרים - - - היו"ר יוסי כץ: אבקש לא להפריע לדובר בקריאות ביניים.
יוסי כץ: שאול יהלום: אני מציע שיושב ראש ועדת הכנסת יגיש את שמו של כל חבר כנסת שלא יקיים את ההוראות, לוועדת האתיקה.
יוסי כץ: היו"ר יוסי כץ: תודה.
יוסי כץ: רשות הדיבור לחבר הכנסת מוחמד ברכה.
יוסי כץ: קריאות: - - - היו"ר יוסי כץ: להזכירכם, בעשרה לארבע נקיים הצבעה.
יוסי כץ: אחמד טיבי: אני מבקש לקיים אותה על שתי ההצעות.
יוסי כץ: מוחמד ברכה: הנושא שאנחנו דנים בו חשוב אלא שהדיון בו הופך להיות בבחינת ביזיון.
יוסי כץ: בקשתי היא כזאת; יש החלטה של ועדת הכנסת בנוגע לסיעה שלי מלפני שנה ואני מבקש: או שהיא תיושם או שהיא תבוטל.
יוסי כץ: היו"ר יוסי כץ: תודה לך.
יוסי כץ: אני מעריך את הקיצור בדבריך.
יוסי כץ: רשות הדיבור לחבר הכנסת יגאל ביבי.
יוסי כץ: יגאל ביבי: במסגרת הקריטריונים אני מציע סדר עדיפות כזה; חבר כנסת שזו לשכתו היחידה, והוא לא שכר לשכה אחרת, יקבל עדיפות ראשונה.
יוסי כץ: חבר כנסת ששכר לשכה בחוץ - יקבל עדיפות שנייה.
יוסי כץ: שרים יקבלו עדיפות שלישית, וסגני שרים יקבלו עדיפות רביעית.
יוסי כץ: לפי השיטה הזאת צריך לחלק את החדרים.
יוסי כץ: החדרים הם בבחינת כלי עבודה ולא יכול להיות שחבר כנסת ישהה חמישה ימים בקרוואן, ושר שנמצא כאן חצי שעה ביום – יקבל חדר בהילטון.
יוסי כץ: משה גפני: אדוני יושב ראש הישיבה, הוועדה קיימה דיונים רבים מאד בנושא שאנחנו מדברים עליו, בתחילת הקדנציה, וקיבלה החלטות.
יוסי כץ: אפשר לשנות נסיבות אבל אי אפשר לשנות החלטות שהתקבלו.
יוסי כץ: אני מסכים עם חבר הכנסת ברכה שאמר בצדק שהיו צריכים ליישם את ההחלטות שהתקבלו.
יוסי כץ: התקבלה כאן החלטה שאיננה קשורה כלל ועיקר לעניין שאנחנו מדברים בו, שחבר הכנסת רביץ יקבל חדר ואין לדבר הזה שום קשר לענייננו.
יוסי כץ: כאשר באתי לכאן וראיתי את ההחלטה אמרתי שאני לא מסכים, ואני מציע לכם לקרוא את הפרוטוקול אם כי יש דברים שלא נרשמו.
יוסי כץ: עבד אלמאלכ דהאמשה: על פי המכסה כפי שאני רואה אותה בטבלה שקיבלנו, יש שני חדרים נוספים בהילטונים, שניים לליכוד, שניים לש"ס, כל אחד יקבל שניים יותר ממה שמגיע לו, אחד למרצ ואחד לאיחוד הלאומי - - - קריאות: - - - עבד אלמאלכ דהאמשה: גיליתי שפשוט עשו דברים לחילופין; אני לא קיבלתי חדר בהילטון, החליפו אותי עם אליעזר כהן, אז איזה טעם יש לעניין הזה?
יוסי כץ: מדוע עשו זאת בכלל?
יוסי כץ: רשות הדיבור לחבר הכנסת מיכאל איתן.
יוסי כץ: מיכאל איתן: אני מבקש לציין שכל מה שנעשה נעשה בדיוק מתמטי - - - יצחק גאגולה: בתום לב.
יוסי כץ: מיכאל איתן: לא בתום לב.
יוסי כץ: תום לב לא מספיק כי בתום לב אפשר לעשות עיוותים ואני מדגיש כי העניין הזה לא נעשה בתום לב אלא בצורה שרירותית, עם עיניים עצומות, בלי לחשוב על השאלה מי חולה או מי לא חולה, ומי בריא ומי רשאי ומי לא רשאי.
יוסי כץ: זאת הקדנציה השלישית שאני עוסק במאטריה הזאת ואני רוצה לומר לכם שלצערי הרב לא קיבלו את עצותיי וזאת גם פעם ראשונה שהעניין הזה יוצא לתקשורת ועושים ממנו פסטיבל.